  Виталий Пронин Туж умой, огаз номерады тодматӥды ӵыжы-выжы кусыпъёсын. Но гуртын родняос гинэ уг уло ук. Ми, кылсярысь, вӧзамы улӥсьёсты «соседъёс» нимаськомы. Удмурт сямен «бускельёс» шуоно ке но. Эшшо кызьы ог-огзылы вазисько на удмуртъёс?Николай Широбоков. Эгра ёросАртэ улӥсьёсты ниман понна удмурт литературной кылэ паӵамын бускель кыл. Но кызьы вера кылосбур наукаосъя доктор Валентин Кельмаков, уйпал ёросъёсын шуозы бече, лымшорын - кӧрыш. Бӧляк, иськавын шуисьёс но вань - пӧртэм диалектъёсын пӧртэм сямен. Удмуртиын улӥсьёс паймо Татарстанысь,  Башкортостанысь удмуртъёслэн туган кылзылы - отын со ӵыжы-выжы шуэмез возьматэ, валэктэ В. Кельмаков. Шаерамы та кыл вуэм ини яратоно мурт пуштросэн.Ас пал адями, бускель, улосчи - земляк.Ӟат, ят - мурт адями.Казакныл - бызьымтэ ныл.Казакпи - кышнояськымтэ пи.Палкышно - карттэк кылем нылкышно.Паньтэм, адаш - одӥг кадь нимын адямиос.Пыртос - кышноезлэн юртаз улыны лыктэм воргорон.Туган, дусым, музьы, ӟаныкай, ӟаным - яратоно, синмаськоно мурт.Уром, юлтош - эш.Шакаля, чакаля - гуртысь пичи пиналъёс.Дасяз Ольга Вахитова Туспуктӥз А. Горбунов Теги: анайкыл кыллюкам  